**Adatvédelmi tájékoztató**

A Bükki Nemzeti Park Igazgatóság az információs önrendelkezési jogról és az információszabadságról szóló 2011. évi CXII. törvény (a továbbiakban: Info. tv.), valamint a [AZ EURÓPAI PARLAMENT ÉS A TANÁCS (EU) 2016/679 RENDELETE (a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről, általános adatvédelmi rendelet, a továbbiakban: GDPR)](https://www.naih.hu/files/CELEX_32016R0679_HU_TXT.pdf)alapján az alábbiakról tájékoztatja:

*Az adatkezelő megnevezése:*

Neve: Bükki Nemzeti Park Igazgatóság

Székhelye: 3304 Eger, Sánc utca 6.

Képviselője: Rónai Kálmánné igazgató

Telefonszáma: 36/411-581

Elektronikus elérhetősége: titkarsag@bnpi.hu

Kapcsolattartó: Kovács Károly adatvédelmi tisztviselő

Elérhetősége: kovacsk@bnpi.hu

*Az adatkezelés megnevezése:* A „Fülkés sziklák, kaptárkövek - A Bükki Nemzeti Park Igazgatóság területén lévő kaptárkövek megőrzése” című KEHOP -4.1.0-15-2016-00031 azonosítószámú pályázat záró rendezvénye

*Az adatkezelés célja*: A „Fülkés sziklák, kaptárkövek - A Bükki Nemzeti Park Igazgatóság területén lévő kaptárkövek megőrzése” című KEHOP -4.1.0-15-2016-00031 azonosítószámú pályázat záró rendezvény lebonyolításának igazolása

*Az adatkezelés helye, módja:*, Eger, Sánc utca 6., kézzel kitöltött jelenléti ívek, továbbá kép-, és hangfelvétel.

*Az adatok továbbításra kerülnek-e, ha igen, melyek, és hová:* A kitöltött jelenléti ívek, fényképek továbbításra kerülnek a Széchenyi 2020 pályázat kezelő felület e-ügyintézési oldalára, mely csak az adott pályázat kezelői és az Irányító Hatóság számára hozzáférhető.

*Az adatkezelés jogalapja:* törvényi felhatalmazás/érintett hozzájárulása

*A kezelt adatok köre:* név, munkahely, e-mail cím

*A kezelt adatok gyűjtésének forrása:* A „Fülkés sziklák, kaptárkövek - A Bükki Nemzeti Park Igazgatóság területén lévő kaptárkövek megőrzése” című KEHOP -4.1.0-15-2016-00031 azonosítószámú pályázat záró rendezvénye

*Az adatkezelés időtartama:* 5 év

*Az adatfeldolgozó igénybevételéről szóló tájékoztatás:* nincs adatfeldolgozó

*Az érintettek köre:* a záró rendezvény jelenlévői

Az adatok megismerésére jogosult személyek köre: az érintett projekt menedzsere, az irányító hatóság munkatársai

Adatbiztonsági intézkedésekről szóló tájékoztatás: helyszínen kifüggesztéssel ill. a [www.bnpi.hu](http://www.bnpi.hu) honlapon a Igazgatóság/Pályázatok/Fülkés sziklák, kaptárkövek - A Bükki Nemzeti Park Igazgatóság területén lévő kaptárkövek megőrzése KEHOP -4.1.0-15-2016-00031 aloldalon.

Az Info. tv. 6.§ (5) bek.-re utaló tájékoztatás:

Info. tv. 6.§ (5) bek: Ha a személyes adat felvételére az érintett hozzájárulásával került sor, az adatkezelő a felvett adatokat törvény eltérő rendelkezésének hiányában

*a)* a rá vonatkozó jogi kötelezettség teljesítése céljából, vagy

*b)* az adatkezelő vagy harmadik személy jogos érdekének érvényesítése céljából, ha ezen érdek érvényesítése a személyes adatok védelméhez fűződő jog korlátozásával arányban áll további külön hozzájárulás nélkül, valamint az érintett hozzájárulásának visszavonását követően is kezelheti.

***Az érintettek jogai és jogérvényesítési lehetőségei:***

1. -az adatkezeléssel összefüggő tényekről az adatkezelés megkezdését megelőzően tájékoztatást kapjon (a továbbiakban: előzetes tájékozódáshoz való jog),,

Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon: az adatkezelés céljai; az érintett személyes adatok kategóriái; azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket; a személyes adatok tárolásának tervezett időtartama; a helyesbítés, törlés vagy adatkezelés korlátozásának és a tiltakozás joga; a felügyeleti hatósághoz címzett panasz benyújtásának joga; az adatforrásokra vonatkozó információ; az automatizált döntéshozatal ténye, ideértve a profilalkotást is, valamint az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár. Az adatkezelő a kérelem benyújtásától számított legfeljebb egy hónapon belül adja meg a tájékoztatást. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható.

Az előzetes tájékozódáshoz való jog az Info. tv. 16.§ (3) bek.-ben foglaltak alapján korlátozható.

1. kérelmére személyes adatait és az azok kezelésével összefüggő információkat az adatkezelő a rendelkezésére bocsássa (a továbbiakban: hozzáféréshez való jog),

Az érintett kérelmére az adatkezelő az adatkezelés megkezdését követően is köteles az adatkezelésre vonatkozó információkat az előző pont szerint az érintett rendelkezésére bocsátani.

A hozzáféréshez való jog érvényesülése érdekében az érintettet kérelmére az adatkezelő tájékoztatja arról, hogy személyes adatait maga az adatkezelő, illetve a megbízásából vagy rendelkezése alapján eljáró adatfeldolgozó kezeli-e. továbbá az érintett rendelkezésére bocsátja az érintett általa és a megbízásából vagy rendelkezése alapján eljáró adatfeldolgozó által kezelt személyes adatait, és közli vele

a) a kezelt személyes adatok forrását,

b) az adatkezelés célját és jogalapját,

c) a kezelt személyes adatok körét,

d) a kezelt személyes adatok továbbítása esetén az adattovábbítás címzettjeinek - ideértve a harmadik országbeli címzetteket és nemzetközi szervezeteket - körét,

e) a kezelt személyes adatok megőrzésének időtartamát, ezen időtartam meghatározásának szempontjait,

f) az érintettet e törvény alapján megillető jogok, valamint azok érvényesítése módjának ismertetését,

g) profilalkotás alkalmazásának esetén annak tényét és

h) az érintett személyes adatainak kezelésével összefüggésben felmerült adatvédelmi incidensek bekövetkezésének körülményeit, azok hatásait és az azok kezelésére tett intézkedéseket.

hozzáféréshez való jog az Info. tv. 16.§ (3) bek.-ben foglaltak alapján korlátozható.

1. az érintett kérelmére, valamint a jogszabályban meghatározott további esetekben az érintett igényt tarthat rá, hogy személyes adatait az adatkezelő helyesbítse, illetve kiegészítse (a továbbiakban: helyesbítéshez való jog),

A helyesbítéshez való jog érvényesülése érdekében az adatkezelő, ha az általa, illetve a megbízásából vagy rendelkezése alapján eljáró adatfeldolgozó által kezelt személyes adatok pontatlanok, helytelenek vagy hiányosak, azokat - különösen az érintett kérelmére - haladéktalanul pontosítja vagy helyesbíti, illetve ha az az adatkezelés céljával összeegyeztethető, az érintett által rendelkezésére bocsátott további személyes adatokkal vagy az érintett által a kezelt személyes adatokhoz fűzött nyilatkozattal kiegészíti (a továbbiakban együtt: helyesbítés).

Mentesül a helyesbítési kötelezettség alól az adatkezelő, ha

a) a pontos, helytálló, illetve hiánytalan személyes adatok nem állnak rendelkezésére és azokat az érintett sem bocsátja a rendelkezésére, vagy

b) az érintett által rendelkezésére bocsátott személyes adatok valódisága kétséget kizáróan nem állapítható meg.

1. az érintett kérelmére, valamint az e fejezetben meghatározott további esetekben személyes adatait az adatkezelő törölje (a továbbiakban: törléshez való jog).

A törléshez való jog érvényesítése érdekében az adatkezelő haladéktalanul törli az érintett személyes adatait, ha

a) az adatkezelés jogellenes, így különösen, ha az adatkezelés

aa) az Info tv. 4. §-ban rögzített alapelvekkel ellentétes,

ab) célja megszűnt, vagy az adatok további kezelése már nem szükséges az adatkezelés céljának megvalósulásához,

ac) törvényben, nemzetközi szerződésben vagy az Európai Unió kötelező jogi aktusában meghatározott időtartama eltelt, vagy

ad) jogalapja megszűnt és az adatok kezelésének nincs másik jogalapja,

b) az érintett az adatkezeléshez adott hozzájárulását visszavonja vagy személyes adatainak törlését kérelmezi, kivéve, ha az adatok kezelése az Info tv. 5. § (1) bekezdés a) vagy c) pontján vagy (2) bekezdés b) pontján alapul,

c) az adatok törlését jogszabály, az Európai Unió jogi aktusa, a Hatóság vagy a bíróság elrendelte, vagy

d) az Info tv. 19. § (1) bekezdés b)-d) pontjában meghatározott időtartam eltelt.

1. *az érintett* kérelmére, valamint a jogszabályban meghatározott további esetekben személyes adatai kezelését az adatkezelő korlátozza (a továbbiakban: az adatkezelés korlátozásához való jog),

Az adatkezelés korlátozásához való jog érvényesülése érdekében az adatkezelő a 2. pontban meghatározott adatkezelési műveletekre korlátozza az adatkezelést,

a) ha az érintett vitatja az adatkezelő, illetve a megbízásából vagy rendelkezése alapján eljáró adatfeldolgozó által kezelt személyes adatok pontosságát, helytállóságát vagy hiánytalanságát, és a kezelt személyes adatok pontossága, helytállósága vagy hiánytalansága kétséget kizáróan nem állapítható meg, a fennálló kétség tisztázásának időtartamára,

b) ha az Info tv. 20. § a) pontjában meghatározottak szerint az adatok törlésének lenne helye, de az érintett írásbeli nyilatkozata vagy az adatkezelő rendelkezésére álló információk alapján megalapozottan feltételezhető, hogy az adatok törlése sértené az érintett jogos érdekeit, a törlés mellőzését megalapozó jogos érdek fennállásának időtartamára,

c) ha az Info tv. 20. § a) pontjában meghatározottak szerint az adatok törlésének lenne helye, de az adatkezelő vagy más közfeladatot ellátó szerv által vagy részvételével végzett, jogszabályban meghatározott vizsgálatok vagy eljárások - így különösen büntetőeljárás - során az adatok bizonyítékként való megőrzése szükséges, ezen vizsgálat vagy eljárás végleges, illetve jogerős lezárásáig,

d) ha az Info tv. 20. § a) pontjában meghatározottak szerint az adatok törlésének lenne helye, de a 12. § (2) bekezdésében foglalt dokumentációs kötelezettség teljesítése céljából az adatok megőrzése szükséges, a 25/F. § (4) bekezdésben meghatározott időpontig.

2. Az adatkezelés korlátozásának időtartama alatt a korlátozással érintett személyes adatokkal az adatkezelő, illetve az általa megbízott vagy rendelkezése alapján eljáró adatfeldolgozó a tároláson túl egyéb adatkezelési műveletet kizárólag az érintett jogos érdekének érvényesítése céljából vagy törvényben, nemzetközi szerződésben, illetve az Európai Unió kötelező jogi aktusában meghatározottak szerint végezhet.

Az adatkezelési korlátozás megszüntetése esetén az adatkezelő az adatkezelés korlátozásának feloldásáról az érintettet előzetesen tájékoztatja.

1. *adathordozáshoz való jog:*

E joga alapján az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat géppel olvasható formátumban megkapja és ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta.

1. *a profilalkotás és az automatizált adatkezelések elleni tiltakozás joga:*

Az érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.

1. *Automatizált döntéshozatal és profilalkotás elleni fellépés*

Az érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.

1. *megilleti a jogorvoslat joga*.

Az érintett az adatkezeléssel kapcsolatos panasza esetén az adatkezelőhöz, a Nemzeti Adatvédelmi és Információs Hatósághoz, illetve bírósághoz fordulhat.

Jogainak érvényesítése érdekében az érintett az Info. tv. VI. Fejezetben meghatározottak szerint

a) a Hatóság vizsgálatát kezdeményezheti az adatkezelő intézkedése jogszerűségének vizsgálata céljából, ha az adatkezelő a 14. §-ban meghatározott jogainak érvényesítését korlátozza vagy ezen jogainak érvényesítésére irányuló kérelmét elutasítja, valamint

b) a Hatóság adatvédelmi hatósági eljárásának lefolytatását kérelmezheti, ha megítélése szerint személyes adatainak kezelése során az adatkezelő, illetve az általa megbízott vagy rendelkezése alapján eljáró adatfeldolgozó megsérti a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásokat.